PATVIRTINTA

Šilalės rajono savivaldybės administracijos direktoriaus 2021 m. sausio 12 d. įsakymu

Nr. DĮV-54

**BILIONIŲ SENIŪNIJOS VAIRUOTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Bilionių seniūnijos vairuotojas yra darbuotojas, dirbantis pagal darbo sutartį ir gaunantis darbo užmokestį iš savivaldybės biudžeto.

2. Pareigybės lygis – C.

3. Pareigybės pavaldumas – Bilionių seniūnijos vairuotojas tiesiogiai pavaldus Bilionių seniūnijos seniūnui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
   1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;
   2. privalo turėti teisę vairuoti B kategorijos transporto priemonę;
   3. turėti **Vairuotojo sveikatos patikrinimo medicininę pažymą** (forma Nr. 083-1/a) ir [pirmos pagalbos kursų baigimo pažymėjimą](https://www.sveikatospazymos.lt/pirmos-pagalbos-kursai.html#_blank);
   4. turėti ne mažesnę kaip 1 metų vairavimo patirtį;
   5. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės administracijos direktoriaus įsakymus, reglamentuojančius priskirtų funkcijų vykdymą, Vidaus darbo tvarkos taisykles, seniūnijos nuostatus, šį pareigybės aprašymą, automobilių mechanizmų ir prietaisų paskirtį, sandarą, išdėstymą, gedimų požymius, priežastis, techninės priežiūros tvarką ir priemones, jos atlikimo nuoseklumą ir terminus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:
   1. vairuoja automobilį, vežantį keleivius įvairiais atstumais rajone ir už jo ribų;
   2. laikosi kelių eismo ir saugos vežant žmones taisyklių reikalavimų;

5.3. nuolat prižiūri automobilio techninę būklę ir jo komplektiškumą, laiku šalina gedimus, turinčius įtakos eismo saugumui, tikrina automobilio sanitarinę būklę ir švarą prieš išvykdamas į kelionę, kelyje ir parvykęs;

5.3. reguliariai atlieka automobilio techninį aptarnavimą, nustatytu periodiškumu jį paruošia ir pristato techninei apžiūrai;

5.4. užtikrina keleivių saugumą, maksimalius patogumus, laiku ir saugiai nuveža juos į paskirties vietą;

5.5. laikosi visų būtinų atsargumo priemonių, nekelia pavojaus kitų eismo dalyvių, kitų asmenų ar jų turto saugumui bei aplinkai, netrukdo eismui;

5.6. įvykus nelaimei, avarijai ar užpuolimui, naudoja visas galimas jų pasekmių likvidavimo priemones, nedelsiant kviečia policiją ir greitąją medicinos pagalbą, imasi visų apsaugos priemonių;

5.7. prižiūri seniūnijos teritoriją: pjauna veją, nugrėbsto medžių lapus, nuvalo sniegą, esant slidžiai teritorijai, pabarsto ją smėliu ar žvyru, prižiūri seniūnijos inventorių;

5.8. atlieka įvairius pagalbinius aplinkos tvarkymo, gatvių priežiūros darbus, smulkius vidaus patalpų remonto darbus;

5.10. savo kompetencijos ribose vykdo kitus Administracijos direktoriaus, direktoriaus pavaduotojo, Bilionių seniūnijos seniūno pavedimus.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

* 1. vairuotojo darbo ir poilsio režimo pažeidimą;
  2. avarijas, nelaimingus atsitikimus, padarytus dėl jo kaltės;
  3. Vidaus tvarkos taisyklių, vairuotojo saugos ir sveikatos, priešgaisrinės saugos instrukcijos laikymąsi;
  4. automobilio perdavimą kitam asmeniui, jei šis neįrašytas į Administracijos direktoriaus įsakymu patvirtintą sąrašą;
  5. automobilio naudojimą asmeniniams poreikiams;
  6. darbo pareigų pažeidimą Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)